Pinus resinosa

Pinus resinosa  aŭ amerika ruĝa pino estas specio el la familio de la Pinacoj. Ĝi indiĝenas en la nordoriento de Nordameriko. En la usona ŝtato Minesoto ĝi estas „ŝtata arbo“.

 Priskribo 
eta|maldekstre|branĉo kun matura, ankoraŭ fermita strobilo

 Habituso kaj arboŝelo 
La amerika ruĝa pino kreskas kiel ĉiamverda arbo, kiu atingas alton de ĝis 37 m kaj trunkan diametron de ĝis 1,5 m. La rekta trunko havas mallarĝan, rondigitan kronon. La branĉoj kreskas rektaj aŭ iom vertikalaj. La helbruna ekstera arboŝelo estas sulkigita kaj havas neregulaj-ortangulaj skvamoj. La oranĝbruna ĝis ruĝbruna ŝelo de la branĉoj fariĝas dum la maljuniĝo pli malglata kaj pli malhelbruna.

 Burĝonoj kaj folioj 
La ruĝbrunaj, rezinecaj burĝonoj estas 2 cm longaj iom pintaj ĝis korformaj. La randoj de la brurĝonskvamoj estas franĝitaj. La malhelverdaj folioj estas pingelecaj kaj 1 ĝis 2,5 cm longaj kaj staras duope. Kaj sur la supra flanko kaj sur la malsupra flanko de la folio estas mallarĝaj stomobendoj. La randoj de la pingloj estas fajne segildentaj. La pingloj estas malflekseblaj kaj rompiĝas facile.

 Strobiloj kaj semo 
La malhelpupurakoloraj masklaj florstrobiloj havas elipsan formon kaj grandeco de ĉ. 1,5 cm. La ina strobiloj estas preskaŭ sentigaj kaj 3,5 ĝis 6 cm longaj. Maturiĝintaj en la dua jaro ili estas hele ruĝbrunaj. Post la ellaso de la semoj la strobiloj havas formon de konuso. La brunaj semoj estas 0,3 ĝis 0,5 cm longaj kaj havas ĝis 2 cm granda flugilo.

 Kromozomnombro 
La kromozomnobro estas 2n = 24.

 Disvastigo 
eta|disvastigareo

La natura disvastigareo estas la nordoriento de Nordameriko. En Kanado ĝi etendiĝas de Manitobo en la okcidento trans Ontario, Kebekio ĝis Insulo de Princo Eduardo, Nov-Brunsvigo, Nov-Skotio kaj Novlando en la oriento. En Usono la pino disvastiĝis de Minesoto en la oriento laŭlonge de la granda lagoj ĝis la orienta marbordo, kie ĝi entendiĝas de Majno en la nordo ĝis Nov-Ĵerzejo en la sudo. La plej suda limo de la disvastiĝo estas en Ilinojso kaj Okcidenta Virginio.

La amerika ruĝa pino kreskas en alteco de 200 ĝis 1300 m s.m. sur sablaj grundoj. Ĝi kreskas precipe en la borealaj arbaroj.

La arbo estas laŭ ruĝa listo de IUCN ne s endanĝerigita.

 Sistematiko 
La unua priskribo kiel Pinus resinosa estis en 1789 de William Aiton en  Hortus Kewensis; or, a Catalogue of the Plants Cultivated in the Royal Botanic Garden at Kew. London, volumo 3, paĝoj 367.

 Utiligado 
Oni uzis la arbon kiel konstruligno.

 Fontoj 
 Christopher J. Earle (eld.) www.conifers.org (angla)
 John W. Thieret: Pinaceae,Pinus,Flora of North America Editorial Committee, Flora of North America North of Mexico,Oxford University Press, New York, 1993 ISBN= 0-19-508242-7
 Pinus resinosa - Online

 Referencoj 
Unua publikigo skanita ĉe biodiversitylibrary.org.

 Eksteraj ligiloj 

Kategorio:Pinoj
Kategorio:Arboj